Rio-de-Janeyroda bo‘lib o‘tgan yozgi Olimpiada o‘yinlarida O‘zbekiston terma jamoasi hisobiga uchta oltin medalni taqdim qilgan bokschilarning bronzadan ishlangan haykalchalari yasaldi. Unda Hasanboy Do‘smatov (-49kg vazn chempioni), Shahobiddin Zoirov (-52 kg) va Fazliddin G‘oipnazarov (-64 kg)ning g‘alabani nishonlayotgani tasvirlangan. Haykallar haykaltaroshlar tomonidan ishlanib Milliy olimpiya qo‘mitasiga sovg‘a sifatida taqdim etilgan.